6 bugel o deus kemeret perzh e-barzh sevel ar romant-polis-se gant o skolaer. A-viskoazh m eus kavet drol an titl ; troad skubellenn eo al lesanv roet gant bugale al levr da unan eus al laeron a sikouront da bakañ.  Diaes eo lochañ un tamm : blaz al labour-skol zo war ar penn kentañ evel just. Met ne soñjer ket en se a-hed al levr, ur  wezh an amzer nemetken. Deuet eo brav o romant ganto : ijinet mat eo an istor, hag a dremen e Eusa. Deuet int a-benn da aozañ suspens a-walch. Gras dar skolaer moarvat ez eus un ton unvan dan oberenn. Aes eo da lenn, met neo ket paour ar yezh. Dre meo bet skrivet gant bugale e cheller bezañ sur e vo komprenet mat gant reoù all.  Kinklet eo al levr gant tresadennoù e gwenn ha du graet gant ar vugale.  Embannet oa bet e ti Skol Vreizh, met ne zle ket chom ur bern skouerennoù e gwerzh ken.